stanford-oval/wikipedia huggingface dataset:
אולגה בוזננסקה
קורות חיים

היא הייתה בתם של המהנדס אדם נובינה בוזננסקי ואשתו הצרפתייה בשם אוגניה מונדאן. אביה של בוזנסקה סיים את לימודיו בפוליטכניקום הווינאי, אמה התעניינה באמנות, היא ציירה את עצמה.
אולגה בוזנסקה למדה ציור כבר מגיל צעיר. היא למדה ציור אצל אנטוני פיוטרובסקי, קז'ימייז' פוכוולסקי, ולאחר מכן בקורסי הציור של אדריאן ברניצקי. בשנת 1886 עזבה להמשך לימודיה במינכן. כאישה, היא לא התקבלה לאקדמיה לאמנויות יפות, ולכן למדה בבתי הספר הפרטיים של קרל קריכלדורף ווילהלם דורר במינכן. בשנת 1892 נפטרה אמה.
בשנת 1896 היא ויתרה על מורים ושכרה סטודיו משלה. באותה שנה הציגה את ציוריה בפריז לראשונה. באותה תקופה היא החלה להציג את עבודותיה במינכן, ורשה, ברלין ווינה. שנתיים אחר כך הגיעו ההצלחות הראשונות. היא קיבלה מדליית זהב עבור פורטרט של הצייר פאוול נאואן מהארכידוכס צ'ארלס לודוויק בווינה, וציון לשבח בלונדון עבור דיוקנה של העלמה מרי ברם. בשנת 1896, חבר השופטים של "סוסייט דה בוז-ארטס" הפריסאי קיבל את ציוריה לתערוכה. לאחר הצלחות אלה הוצעה לה קתדרת הציור במחלקת נשים בבית הספר לאמנויות יפות בקרקוב, שאותה דחתה.
בשנת 1898 עברה לפריז. באותה שנה היא הייתה חברה באגודת האומנים הפולנים "אגודת שטוקה". באותה שנה היא ארגנה את תערוכתה הראשונה בשנת 1900, בתערוכה בגלריה החדשה בלונדון, קיבלה מדליית זהב. היא קיבלה הצטיינות בתערוכה העולמית בפריז. באותה שנה נותקו מערכות היחסים הארוכות שלה עם הצייר יוזף צ'איקובסקי. בשנת 1901 הציגה לראשונה בפיטסבורג. ממשלת צרפת קנתה מציוריה ודיוקן של מיס דיגט לאוסף האמנות הממלכתי. היא הפכה לחברה ב- Société Nationale des Beaux Arts. היא לימדה באקדמיה דה לה גרנדה שאומייר.
בשנת 1906 נפטר אביה. שנה אחר כך העניק לה מכון קרנגי בפיטסבורג מדליית כסף. בשנת 1912 בתערוכה בפיטסבורג, יחד עם קלוד מונה ואוגוסט רנואר, ייצגה את צרפת. באמסטרדם היא זכתה במדליית כסף בתערוכה בינלאומית. בשנת 1914 הציע לה בית הספר לאמנויות יפות בורשה את תפקיד הפרופסור. בשנת 1923 היא ייצגה שוב את בית הספר הצרפתי בפיטסבורג בקרב אמנים כמו פייר בונארד ומוריס דניס.
תהילתה דעכה אט אט. היו לה פחות ופחות הזמנות לדיוקנאות, מקור ההכנסה העיקרי שלה היה שכר הדירה מבית דירות בקרקוב. בשנת 1932 הגיעה לקרקוב בפעם האחרונה. בשנת 1937, בתערוכה העולמית בפריס, קיבלה את הגרנד פרי. בביאנלה בוונציה בשנת 1938, היא מכרה חמישה ציורים, כולל דיוקנה של מאדאם דיגט, שנרכשה על ידי המלך האיטלקי. זו הייתה ההצלחה האחרונה שלה.
שנתיים לאחר מכן ב-1940, היא נפטרה.
אחד הרחובות בקיילצה נקרא על שמה.
הערות שוליים

↑  "Boznańska Olga"
↑  A life devoted to art – Olga Boznańska | (באנגלית בריטית)
↑  Olga Boznańska | Życie i twórczość | Artysta, Culture.pl (בפולנית)
| --- | --- |
בקרת זהויות :  PLWABN: 9810551899905606  BnF: cb167299933 (data)  CiNii: DA18176674  GND: 124806082  ISNI: 0000 0001 0957 5917  LCCN: nr2002044034  NKC: xx0011772  RERO: 02-A025660658  RKD: 11803  SUDOC: 079579035  ULAN: 500115789  VIAF: 18166708   WorldCat (עם VIAF): 18166708
אחיה קליין

| --- | --- |
אין תמונה חופשית
 לידה:  ספטמבר 1991  (בן 33) כפר עציון
 מידע כללי
 מדינה:  ישראל ישראל
 ספורט
 ענף ספורט:  חתירה
 תת-ענף:  סירה קבוצתית
 מאמן:  עזרא מיטשל
 
אחיה קליין (נולד בספטמבר 1991) הוא ספורטאי פאראלימפי ישראלי, ייצג את ישראל במשחקים הפאראלימפיים (טוקיו 2020).
ביוגרפיה

בשנת 2013, בגיל 22, נפצע קליין אנושות ממטען חבלה שהונח באחת מהמנהרות מרצועת עזה לשטח ישראל. כתוצאה מהפיצוץ, איבד את ראייתו כמעט לחלוטין. הוא חזר לשירותו הצבאי כקצין הנדסה, חרף פציעתו האנושה.
בשל אופן פציעתו, הוכנסה לתו"ל הצה"לי חובת הרכבת משקפי מגן בעת פעילות מבצעית, ערכת משקפי המגן נקראו "שומר אחי" על שמו של קליין[דרוש מקור].
בשנת 2019 הגיע למקום השישי באליפות העולם הפאראלימפית לחתירה באוסטריה, לצד ברק חצור, סימונה גורן, שי לי מזרחי, מיכל פיינבלט, סלאח שהאין וההגאית מרלנה מילר. באותה שנה נישא לבת זוגו שירלי וקיבל את אות המופת השיקומי על ידי ארגון נכי צה"ל.
בשנת 2021 השתתף במשחקים הפאראלימפיים, בתחרות החתירה לרביעיות מעורבים. קליין וקבוצתו העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי.
חיים אישיים

קליין מוכר כנכה צה"ל. הוא מתגורר בתל אביב-יפו יחד עם אשתו ובנם.
הערות שוליים

↑  רון בן ישי, אליאור לוי ויואב זיתון, תקרית בגבול עזה: 5 לוחמים נפצעו, אחד קשה, באתר ynet, 1 בנובמבר 2013
↑  מתן צורי, שש שנים אחרי שכמעט התעוור בעזה, אחיה צעד אל החופה, באתר ynet, 8 בנובמבר 2019
↑  אברהם תשובה, פראלימפיים: נבחרת ישראל בחתירה עלתה לאולימפיאדה, באתר ynet, 29 באוגוסט 2019
↑  יניב טוכמן‏, כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021
↑  Rowing - PR3 Mixed Coxed Four - PR3Mix4+, Paralympic.org, ‏27-29, August 2021
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
אאטיוס מאמידה

| --- | --- |
 לידה:  502 דיארבקיר, טורקיה 
 פטירה:  575 (בגיל 73 בערך) אלכסנדריה, מצרים 
 תפקידים:  רופא, סופר 
 
אָאֶטְיוּס מֵאָמִידָה (ביוונית: Ἀέτιος Ἀμιδηνός; פעל סביב אמצע המאה ה-5 עד אמצע המאה ה-6) היה רופא יווני ביזנטי, שנודע בשל כתביו הרפואיים שתיעדו את הידע הרפואי בתקופתו. הוא שימש רופאו האישי של יוסטיניאנוס הראשון, קיסר האימפריה הביזנטית.
חייו

אאטיוס נולד בעיר אמידה ולמד באלכסנדריה, שנודעה בבית הספר לרפואה בה בתקופתו. הוא מציין בכתביו את הפטריארך קירילוס האלכסנדרוני, שנפטר בשנת 444, ואת פטרוס, רופאו הראשי של תאודריך הגדול, אשר אותו הוא מגדיר כבן זמנו, כך שככל הנראה הוא פעל וכתב בשלהי המאה ה-5 ותחילת המאה ה-6. הוא גם מצוטט על ידי אלכסנדר מטראלס, אשר משוער כי חי באמצע המאה ה-6.
אאטיוס נסע וביקר במכרות הנחושת בסולוי, ביריחו ובים המלח.
במספר כתבי יד מוצמד לאאטיוס התואר κόμης ὀψικίου – מפקד האופסיקיון (התמה האופסיקית).
עבודתו

אאטיוס היה לסופר הרפואי היווני הראשון מבין הנוצרים שהביא תיעוד ללחשים ולקמעות שנפוצו במצרים, כמו דבריו של בלזיוס הקדוש לסילוק עצם מהגרון, או הליך אחר הקשור בפיסטולה.
חלוקת עבודתו של אאטיוס, "שישה עשר ספרים על רפואה" (Βιβλία Ἰατρικά Ἑκκαίδεκα), לארבעה כרכים בני ארבעה ספרים לא נעשתה על ידיו, אלא פרי עטו של מתרגם מתקופה מאוחרת. אף שעבודה זו אינה מכילה ברובה תוכן מקורי של אאטיוס, ומצטטת במידה ניכרת את קלאודיוס גלנוס ואת אוריבסיוס, היא שריד רפואי בעל ערך היסטורי רפואי רב, שכן מדובר באסופה של כתבי סופרים רבים, בכללם מהספרייה הגדולה של אלכסנדריה, שעבודותיהם אבדו מאז.
אאטיוס מתועד כמי שרקח אמצעי מניעה הכולל אלוורה, זרעי אריסימון, פלפל שחור וזעפרן. הוא גם פיתח תערובת להפסקת היריון שמרכיביה אינם ידועים.
הערות שוליים

↑  Lazaris DP, Laskaratos FJ, Lascaratos GJ. Surgical diseases of the womb according to Aetius of Amida (6th century A.D.). World J Surg. 2009 Jun;33(6):1310-7. doi:10.1007/s00268-009-9960-2. PMID 19343416.
| --- | --- |
בקרת זהויות :  NLI: 987007257571805171  PLWABN: 9810567224105606  BIBSYS: 95005620  BNE: XX5584650  BnF: cb12515722z (data)  CANTIC: a11758636  GND: 100935516  ICCU: BVEV026120  ISNI: 0000 0001 2095 8150  LCCN: n84805620  NLG: 139001  NTA: 071712658  RERO: 02-A012353468  SELIBR: 355928  SUDOC: 067062547  Trove: 971387  VcBA: 495/46193  VIAF: 79115278   WorldCat (עם VIAF): 79115278
You're a Superstar

"You're a Superstar" (בעברית: את/ה כוכב/ת על) הוא סינגל של להקת היורודאנס הקנדית, Love Inc. (אנ'). הסינגל יצא ביוני 1998 כסינגל השני מתוך האלבום Love Inc., אחרי "Broken Bones".
ב-2020, השיר היה שיר ליפסינק בגמר העונה הראשונה של "המרוץ לדראג של קנדה". באותה שנה, חברת הלהקה Love Inc., סימון דני, ביצעה את השיר, בשיתוף פעולה עם טיילר שו (אנ'), בספיישל הסילבסטר השנתי של CBC Television (אנ').‏
מיקומי שיא

|   ‏‏‏  מצעדים ודירוגים (1998–2000)> מדינה |   ‏‏‏  מצעדים ודירוגים (1998–2000)> מצעד |   ‏‏‏  מצעדים ודירוגים (1998–2000)> מיקום שיא |   ‏‏‏  מצעדים ודירוגים (1998–2000)>  |
| --- | --- | --- | --- |
|  אירלנד | מצעד הסינגלים האירי | 33 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 22 |  |
|  ארצות הברית | מצעד שירי הדאנס/אלקטרוני המסחריים | 47 |  |
|  הממלכה המאוחדת | מצעד הסינגלים הבריטי | 91 |  |
|  ספרד | PROMUSICAE | 8 |  |
|  קנדה | קנדה הוט 100 | 13 |  |
|   ‏‏‏  מצעדים ודירוגים (2002–2003)> מדינה |   ‏‏‏  מצעדים ודירוגים (2002–2003)> מצעד |   ‏‏‏  מצעדים ודירוגים (2002–2003)> מיקום שיא |   ‏‏‏  מצעדים ודירוגים (2002–2003)>  |
| --- | --- | --- | --- |
|  אוסטרליה | מצעד הסינגלים האוסטרלי | 57 |  |
|  אירופה | אירופה הוט 100 | 11 |  |
|  אירלנד | מצעד הסינגלים האירי | 10 |  |
|  הולנד | מצעד 40 הסינגלים ההולנדיים | 23 |  |
|  הולנד | מצעד 100 הסינגלים ההולנדי | 48 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעד הדאנס הבריטי | 2 |  |
|  סקוטלנד | מצעד הסינגלים הסקוטי | 2 |  |
|  פלנדריה | אולטראטופ 50 | 11 |  |
|  רומניה | מצעד השירים הרומני | 54 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  קנדה | קנדה הוט 100 | 46 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 145 |  |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |   ‏‏‏  מצעדי סוף שנה (2003)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 78 |  |
נתוני מכירות

| מדינה | תארים | מכירות |
| --- | --- | --- |
| הממלכה המאוחדת (BPI) | זהב | 400,000 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| קנדה | יוני 1998 | מקסי CD | ViK., ברטלסמן מיוזיק גרופ |
| ארצות הברית | 1998 | תקליט | ViK.‏, Logic, ברטלסמן מיוזיק גרופ |
| ארצות הברית | 1999 | פרומו CD | ViK.‏, Logic, ברטלסמן מיוזיק גרופ |
| הממלכה המאוחדת | 10 ביולי 2000 | תקליט, קאסטה | Logic |
| הממלכה המאוחדת | 16 בדצמבר 2002 | ויניל 12 אינץ', תקליט | NuLife |
| אוסטרליה | 23 בפברואר 2003 | תקליט | NuLife |
הערות שוליים

↑  Corey Atad, "Priyanka Lip-Syncs Her Way To The First-Ever 'Canada’s Drag Race' Crown" (אורכב 14.09.2021 בארכיון Wayback Machine). ET Canada, September 4, 2020.
↑  "Neon Dreams, Maritime Bhangra Group join Rick Mercer for Countdown to 2021" (אורכב 12.01.2021 בארכיון Wayback Machine). Halifax Chronicle-Herald, December 22, 2020.
| --- | --- |
בקרת זהויות :  MusicBrainz work: 8b22b3f0-a533-47d3-87f2-f150b5c2cec8
You're Never Fully Dressed Without a Smile

You're Never Fully Dressed Without a Smile (בעברית: אתה אף פעם לא לבוש לגמרי בלי חיוך) הוא שיר מתוך פסקול המחזמר "אנני" של תיאטרון ברודוויי, שנכתב על ידי צ'ארלס סטראוס ומרטין צ'רנין.
גרסתה של סיה

סיה ביצעה גרסת כיסוי לשיר עבור פסקול הסרט "אנני" משנת 2014. הסינגל הגיע למצעדים באוסטרליה, בלגיה, בריטניה ופולין, שם הוא הפך ללהיט רדיו, והגיע למקום השלישי במצעד ההשמעות הפולני ולמקום השני במצעד ההשמעות בטלוויזיה הפולני. הקליפ לשיר צולם בעיר ניו יורק, בהשתתפות שחקני הסרט משנת 2014, ובו הם מעודדים את אזרחי העיר על ידי ריקודים, ביצוע מעשי חסד אקראיים ונשיאת שלטים עם המילה "smile" עליהם.
גרסתה של סיה > מיקומי שיא

|   ‏‏‏  מצעדים שבועיים (2014–2015)> מדינה |   ‏‏‏  מצעדים שבועיים (2014–2015)> מצעד |   ‏‏‏  מצעדים שבועיים (2014–2015)> מיקום שיא |   ‏‏‏  מצעדים שבועיים (2014–2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 71 |  |
|  גרמניה | GfK – טופ 100 | 85 |  |
|  הממלכה המאוחדת | מצעד הסינגלים הבריטי | 125 |  |
|  פולין | ZPAV | 3 |  |
|  פלנדריה | אולטראטופ 50 | 7 |  |
גרסתה של סיה > היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| אוסטרליה | 22 באוקטובר 2014 | הורדה דיגיטלית | סרטי קולומביה |
| בלגיה | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| פינלנד | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| צרפת | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| גרמניה | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| שוודיה | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| שווייץ | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| הממלכה המאוחדת | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| ארצות הברית | 22 באוקטובר 2014 | הורדה דיגיטלית | רוק ניישן • אוברברוק • מדיסון גייט • RCA |
| הממלכה המאוחדת | 4 בינואר 2015 | סינגל CD | RCA |
אורנה אלרואי-שטיין

| --- | --- |

 לידה:  20 באפריל 1957 (בת 67) ישראל 
 עיסוק:  גנטיקאית מולקולרית
 מקום לימודים:  הטכניון – מכון טכנולוגי לישראל  מכון ויצמן למדע 
 מנחה לדוקטורט:  יורם גרונר
 מוסדות:  אוניברסיטת תל אביב (2004)  אוניברסיטת תל אביב (2004–2009)  אוניברסיטת תל אביב (1996–2004)  אוניברסיטת תל אביב (2009–2013)  אוניברסיטת תל אביב (2020)  אוניברסיטת תל אביב (1991–1995) 
 פרסים והוקרה:  פרס הצטיינות במחקר מטעם טבע תעשיות פרמצבטיות (2008)
 www.elroystein-tau.com
 תרומות עיקריות
 חקר בקרת תרגום mRNA לחלבונים בתאי יונקים, חלוצה בחקר מחלת VWM
 
אורנה אלרואי-שטיין (נולדה ב-20 באפריל 1957) היא גנטיקאית מולקולרית ישראלית ופרופסור מן המניין בבית הספר שמוניס למחקר ביו-רפואי וחקר הסרטן ובבית הספר סגול למדעי המוח באוניברסיטת תל אביב.
ביוגרפיה

אלרואי-שטיין נולדה וגדלה בישראל.
את לימודיה האקדמיים לתואר ראשון בביולוגיה השלימה בטכניון בשנת 1980 ובאותה שנה המשיכה ללימודי תואר שני בהנדסה גנטית. את לימודיה לתואר שלישי בהנדסה גנטית, ביצעה במכון ויצמן למדע בהנחיית פרופ' יורם גרונר, שמעבדתו עסקה בהבנת התהליכים המולקולריים שגורמים לתסמונת דאון (טריזומיה של כרומוזום 21). עבודת הדוקטורט שהגישה בשנת 1988 הוכיחה שביטוי יתר של הגן SOD1 שנמצא על גבי כרומוזום 21 הוא הגורם לחוסר האיזון של פעילות מוליכים עצביים, על אף שהוא למעשה מקודד לאנזים חיוני לנטרול רדיקלים חופשיים של חמצן.
לאחר מכן, יצאה אלרואי-שטיין למרילנד, ארצות הברית, ושהתה במשך שלוש שנים כעמיתה בתר-דוקטורית במחלקה למחלות ויראליות במכון הלאומי לאלרגיה ומחלות מידבקות (NIAID), במעבדתו של ד"ר ברנרד מוס. בשנים אלה פיתחה מערכת מלאכותית לייצור מוגבר של חלבונים לצרכים רפואיים ותעשייתיים תוך ניצול יתרונות אלמנטים גנטיים של וירוסים הרותמים את מערכת התרגום באופן מקסימלי.
באוקטובר 1991 שבה לישראל וזכתה במלגת אלון לחוקרים צעירים מצטיינים. היא הקימה מעבדת מחקר העוסקת בבקרת תרגום בבריאות ומחלה במחלקה לחקר התא ואימונולוגיה בפקולטה למדעי החיים באוניברסיטת תל אביב. מחקריה תרמו להבנת מנגנון אלטרנטיבי להתחלת תרגום דרך רצפים גנטיים הנקראים IRES Elements. בשנים 2000–2001 שימשה כחוקרת אורחת במעבדה לביטוי גנים איקריוטיים במכון הלאומי לבריאות הילד ולפיתוח אנושי (NICHD) על שם יוניס קנדי שרייבר במרילנד.
בשנת 2009 קודמה לדרגת פרופסור מן המניין, ובשנה שלאחר מכן מונתה לראש המחלקה לחקר התא ולאימונולוגיה, וכיהנה בתפקיד זה עד לשנת 2013.
בשנים 2014–2015 התארחה במחלקה לנוירוביולוגיה בבית הספר לרפואה באוניברסיטת ניו יורק.
בשנת 2019 הופקדה אלרואי-שטיין על הקתדרה על שם דניאל ס' אברהם לוויסות תהליכים מולקולריים.
אלרואי-שטיין נשואה ואם לשניים, מתגוררת בתל אביב.
מחקר

מחקרה של אלרואי-שטיין מתקשר לבקרת הביטוי של גנים בתאי יונקים תוך מתן דגש על ויסות תרגום mRNA לחלבונים, ומתמקד בשני אפיקים עיקריים:
האחד, הוא ויסות של סינתזת חלבונים בתהליך יצירת מיאלין ובתיקונו, כמו גם בתפקודי מוח כוללים. אלרואי-שטיין חוקרת את מכלול הסיבות המובילות למחלת היעלמות החומר הלבן (VWM), שהיא מחלה נוירו-דגנרטיבית גנטית הנגרמת ממוטציות בפקטור התרגום eIF2B הידוע כחיוני להתחלת התרגום ולוויסותו בתגובה לתנאי עקה פיזיולוגיים. אלרואי-שטיין וקבוצתה פיתחו את מודל העכבר הראשון למחלה שמאפשר מחקר בתאי גלייה מוטנטים. המחקר הוביל לפענוח הקשר המולקולרי בין המוטציה ב-eIF2B לבין תפקוד לקוי של נשימה תאית על ידי המיטוכונדריות שגורם לעקה מטבולית. בנוסף לחקר בסיסי של המנגנונים המולקולריים והתאיים המובילים למחלה, המעבדה עוסקת בחיפוש תרופה תרפויטית עבורה.
השני, הוא ויסות סינתזת חלבונים במהלך מחזור התא עם דגש על שלב חלוקת התאים (מיטוזה). לצורך אנליזה מדויקת של אוכלוסיות ה-mRNA שעוברות תרגום אקטיבי בכל זמן נתון, פותחה במעבדתה שיטה ייחודית בשם (PUNCH-P (Puromycin-associated nascent chain proteomics, שמאפשרת את פענוח זהות החלבונים המתורגמים בכל שלב.
לאלרואי-שטיין ותק רב בביולוגיה תאית ומולקולרית, בפרט בבקרת ביטוי גנים בתאי יונקים. מחקרה כולל שאלות העוסקות בוויסות של סינתזת חלבונים בתנאים נורמליים ובתנאי דחק, כמו גם שינויים בקצבי תרגום של תתי-מחלקות של mRNA ותרומה של פקטורים ייחודיים לוויסות התרגומי, הן במחזור התא בהקשר לסרטן והן במוח בריא או חולה.
מחקרה של אלרואי-שטיין משלב גישה אינטגרטיבית רב-תחומית בדגש על אנליזות כמותיות הקשורות לוויסות גנים, הכוללות בדיקות של טרנסקריפטום (אנ'), translatome (אנ') ופרוטאום במצבים פיזיולוגיים משתנים. לאלרואי-שטיין שלושה פטנטים וכן כתבה פרקים בתשעה ספרים. היא חברה בסגל העורכים של כתבי העת Cells ו-RNA Biology.
פרסים והוקרה

מלגת אלון (1991)
חברה בוועדות אד-הוק של מענקי המחקר במסלול הביולוגיה המולקולרית של הקרן הלאומית למדע (מאז 2000)
יועצת של קרן ישראל-גרמניה (GIF) (2006–2007)
חברת הוועד המנהל של BMBS action BM0604 (MYELIENT) מטעם התאגיד האירופי למדע וטכנולוגיה (2007–2011)
הנציגה הישראלית לאספה הכללית של מועצת FEBS, אתונה, יוון (2007)
המזכירה הכללית של האגודה הישראלית לביוכימיה וביולוגיה מולקולרית (2007–2011)
פרס הצטיינות במחקר מטעם חברת טבע תעשיות פרמצבטיות (2008)
יועצת של הקרן הדו-לאומית ישראל-ארצות הברית למדע (2011–2012)
מופקדת הקתדרה על שם דניאל ס' אברהם לוויסות תהליכים מולקולריים (2019)
הערות שוליים

↑  O Elroy-Stein, Y Groner., Impaired neurotransmitter uptake in PC12 cells overexpressing human Cu/Zn-superoxide dimutase-implication for gene dosage effects in down syndrome, Cell 52 (2), 1988, עמ' 259-267 doi: 10.1016/0092-8674(88)90515-6
↑  O Elroy-Stein, TR Fuerst, B Moss., Cap-independent translation of mRNA conferred by encephalomyocarditis virus 5'sequence improves the performance of the vaccinia virus/bacteriophage T7 hybrid expression system, Proceedings of the National Academy of Sciences 86 (16), עמ' 6126-6130 doi: https://doi.org/10.1073/pnas.86.16.6126
↑  M Geva, Y Cabilly, Y Assaf, N Mindroul, L Marom, G Raini, D Pinchasi, O Elroy-Stein., A mouse model for eukaryotic translation initiation factor 2B-leucodystrophy reveals abnormal development of brain white matter, Brain 133 (8), עמ' 2448-2461 doi: 10.1093/brain/awq180
↑  R Aviner, T Geiger, O Elroy-Stein, Novel proteomic approach (PUNCH-P) reveals cell cycle-specific fluctuations in mRNA translation., Genes & development 27 (16), עמ' 1834-1844 doi: 10.1101/gad.219105.113
| --- | --- |
בקרת זהויות :  NLI: 987007390589005171  ORCID: 0000-0002-3716-1540  VIAF: 44151963645500311014   WorldCat (עם VIAF): 44151963645500311014
אחיה (בית המקדש)

אחיה היה הממונה על הנסכים בבית המקדש השני, מחמישה עשר הממונים הקבועים שהיו בבית המקדש.
תפקידו

לצד הקרבנות, נצטוו בני ישראל להביא לבית המקדש את הנסכים, שהם מנחות מיין וסולת בלולה בשמן שהוקרבו בבית המקדש לצד קרבן עולה או שלמים. על מנת להקל על מביאי הנסכים, שלא ייאלצו להביא מבתיהם את כל הדרוש להבאת המנחה, נתמנה אחיה לאחראי על כל היינות, השמנים והסלתות, ועליו היה לקנות כמויות גדולות ממוצרים אלו ולשמרם בלשכתו, כדי שהעולים לירושלים יוכלו לרכוש אותם ממנו. המשנה מסבירה את הנוהל לפיו פעל אחיה בבית המקדש, בתיאום עם יוחנן בן פינחס, ממונה החותמות ששהה בלשכת החותמות שבבית המוקד, בתוך עזרת הכהנים:
”מי שהוא מבקש נסכים, הולך לו אצל יוחנן שהוא ממונה על החותמות, נותן לו מעות ומקבל ממנו חותם. בא לו אצל אחיה שהוא ממונה על הנסכים, ונותן לו חותם ומקבל ממנו נסכים. ולערב באין זה אצל זה, ואחיה מוציא את החותמות ומקבל כנגדן מעות.”
החותם היה פיסת טין עליה רשם יוחנן מילה אחת - או "עגל", המסמל את קבלת דמי נסכי פר שתמורתם יינתנו מחצית ההין יין, מחצית ההין שמן ושלושה עשרוני סולת, או "זכר", המייצג את דמי נסכי האיל שתמורתם סיפק אחיה שליש ההין יין, שליש ההין שמן ושני עשרוני סולת, או "גדי", המסמל את דמי נסכי הכבש שתמורתם היו ניתנים רביעית ההין יין, רביעית ההין שמן ועשרון סולת, או "חוטא" שסימל את קרבן המצורע, שכדי להיטהר היה מקריב שני כבשים זכרים לעולה ואשם וכבשה נקבה לחטאת, ולשם כך היה זקוק לשלושה עשרוני סולת, שעם כל אחד מהם רביעית ההין יין ורביעית ההין שמן, ולתוספת עוד לוג שמן לצורך משיחתו על תנוך אוזנו ובהונותיו. בן עזאי הוסיף וטען כי על החותם הנמסר למצורע היה רשום "חוטא עשיר" או "חוטא דל" - שכן אם למצורע אין כסף להבאת שלושת הכבשים, הוא רשאי להחליף את החטאת והעולה בעופות, להם נדרשים נסכים מועטים יותר.
חותמים אלו היוו עדות לתשלום שקיבל יוחנן מבעל החותם בעבור הנסכים, וכך היה אחיה נוטל מבעל החותם את חותמו ומספק לו את הנסכים ששילם תמורתם. בערב היו נפגשים יוחנן ואחיה, ויוחנן היה מוסר לאחיה את התשלומים שניתנו במהלך היום לאוצר ההקדש, כדי שיקנה בהם אחיה נסכים נוספים למכירה.
לצד המילים המייצגות את כמות הנסכים, היה רשום על החותם המוגש לאחיה גם יום הנפקת החותם, ורק בו ביום הנקוב בחותם היה אחיה נותן את הנסכים למבקשיהם, כדי לוודא שמביא החותם לא רכש אותו כשהיה מחיר הנסכים זול וכעת בא לפדותו כשמחיר הנסכים ביוקר, ומתכוון להרוויח על חשבון ההקדש; התאריך סייע גם לוודא שאין המדובר בגנב או אדם שמצא חותם שלא שילם תמורתו וכעת כוונתו להוציא נסכים במרמה, וכך באותו היום יחשוש הגנב מלבוא עם החותם שמא ימצאנו בעליו החוקיים, ומכאן ואילך לא יקבל ממנו עוד אחיה את החותם. במקרה שאכן טוען אדם כי חותמו נגנב ממנו או אבד, היה עליו להמתין עד פגישתם של יוחנן ואחיה והשוואת החותמות והכסף שבידם, ואם אכן נמצא כי ליוחנן יש כסף כדי חותם נוסף שאינו בידי אחיה, היה אחיה מספק את הנסכים למאבד החותם.
בתלמוד ירושלמי הוסיפו כי על החותם היו רשומים גם שם משמרת הכהונה העובדת במקדש באותו שבוע ושם החודש הנוכחי, כדי למנוע כל אפשרות לרמאות.
תיאורו כממונה

המשנה מתארת את חמישה עשר בעלי התפקידים החשובים בבית המקדש, והשני שנמנה מהם הוא אחיה:
אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; גביני, כרוז; בן גבר, על נעילת שערים; בן בבי, על הפקיע; בן ארזה, על הצלצל; הוגרס בן לוי, על השיר; בית גרמו, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
ראו גם

נסכים (קורבן)
הערות שוליים

↑  משנה, מסכת פסחים, פרק ה', משנה ד'.
↑  תלמוד ירושלמי, מסכת שקלים,  פרק ה', הלכה ג'.
↑  'שם משמר' ו'שם שבת': עיון נוסף בפרשת החותמות שהיו במקדש
↑  אבי שוויקה, כתיבת התאריך על החותמות שהיו במקדש, תרביץ, כרך פ"ג, חוברת ד'(תמוז-אלול ה'תשע"ה).
אולגה בריזגינה

אולגה ארקדייבנה ולדיקינה בריזגינה (באוקראינית: Ольга Аркадьевна Брызгина Владыкина;‏ נולדה ב-30 ביוני 1963) היא אתלטית סובייטית בעבר, שייצגה עד שנת 1991 את ברית המועצות ואחר כך ייצגה את אוקראינה. היא אלופה אולימפית (סיאול 1988), סגנית אלופה אולימפית (ברצלונה 1992), אלופת עולם (רומא 1987), אלופת אירופה (שטוטגרט 1986) ובעלת התוצאה החמישית בכל הזמנים בריצת 400 מטר. פעמיים ברציפות אלופה אולימפית (סיאול 1988 וברצלונה 1992), אלופת עולם (טוקיו 1991) ושיאנית העולם (משנת 1988) בריצת שליחות 4x400 מטר.
ביוגרפיה

בריזגינה נולדה בקרסנוקמסק שבמחוז פרם. בשנת 1979 עברה עם משפחתה ללוהנסק, עיר שמתגוררת עד היום.
ביוגרפיה > 1984

ב-22 ביוני 1984 בתחרות שנערכה בקייב, אוקראינה קבעה בריצת 400 מטר תוצאה של 48.98 שניות והוכיחה שהיא מוכנה לאולימפיאדת לוס אנג'לס (1984), אך היא לא השתתפה בה, בעקבות החרם שהובילה מדינתה ביחד עם הגוש המזרחי כתגובה לחרם שהובילה ארצות הברית 4 שנים קודם לכן וכך נמנע ממנה לנסות לזכות במדליה אולימפית ראשונה.
ביוגרפיה > 1985

ב-6 באוקטובר 1985 בתחרות שנערכה בקנברה, אוסטרליה סיימה במקום שני בריצת 400 מטר בתוצאה של 48.27 שניות (שיאה האישי), אחרי מריטה קוך ממזרח גרמניה שקבעה שיא עולם חדש של 47.60 שניות. באותה העת התוצאה שקבעה הייתה השלישית בכל הזמנים.
ביוגרפיה > 1986

באליפות אירופה שנערכה בשטוטגרט, אז מערב גרמניה בשנת 1986 זכתה במדליית כסף בריצת 400 מטר בתוצאה של 49.67 שניות.
ביוגרפיה > 1987 > אלופת עולם

באליפות העולם שנערכה ברומא, איטליה בשנת 1987 זכתה בשתי מדליות, זהב וכסף. מדליית זהב בריצת 400 מטר בתוצאה של 49.38 שניות, לפני פטרה שרזינג (49.94 שניות) וקירסטן אמלמן (50.20 שניות) שתיהן ממזרח גרמניה ובמדליית כסף בריצת שליחות 4x400 מטר בתוצאה של 3:19.50 דקות, אחרי מזרח גרמניה (3:18.63 דקות) ולפני ארצות הברית (3:21.04 דקות).